OSNOVNA ŠKOLA ANTE KOVAČIĆA

GORIČKI TRG 3

10299 MARIJA GORICA

KLASA:602-11/17-01/1

URBROJ:238/19-120-17-1

TEL: 01/3396-987

FAKS: 01/3392-936

Marija Gorica, 31.8.2017.

Na temelju Statuta Osnovne škola Ante Kovačića, Marija Gorica, Odluke o ostvarivanju i korištenju vlastitih prihoda škola čiji je osnivač Zagrebačka županija („Glasnik Zagrebačke županije“ broj 33-II/13), Odluke o upravljanju i raspolaganju nekretninama , poslovnim udjelima i dionicama („Glasnik Zagrebačke županije“ broj 4/15 ), Odluke o izmjenama i dopunama odluke o upravljanju i raspolaganju nekretninama, poslovnim udjelima i dionicama („Glasnik Zagrebačke županije“ broj 35/15), te Pravilnika o korištenju školske sportske dvorane, Osnovna škola Ante Kovačića, Marija Gorica, objavljuje

**JAVNI POZIV**

**za korištenje - najam termina sportske dvorane OŠ Ante Kovačića u šk.god. 2017./2018.**

1.

Predmet natječaja je korištenje - najam školske sportske dvorane u vrijeme kad se u dvorani ne odvijaju aktivnosti predviđene Godišnjim planom i programom rada škole.

2.

Na ovaj poziv mogu se javiti svi zainteresirani punoljetni građani Republike Hrvatske bilo kao fizičke osobe - rekreativci ili kao predstavnici pravne osobe (udruga, klubova, organizacija) koji termine u sportskoj dvorani žele koristiti u šk.god. 2017./2018. u trajanju od najmanje 2 tjedna.

3.

Sportska dvorana se, u vrijeme kad se u dvorani ne odvijaju aktivnosti predviđene Godišnjim planom i programom škole, može koristiti isključivo za sportske aktivnosti.

4.

Dvorana se daje u najam u sljedećim terminima, i to:

- radnim danom od ponedjeljka do petka od 19,00 – 22,00 h

- subotom (ukoliko budu popunjena 4 uzastopna termina).

5.

Cijena najma jednog sata (60 minuta) dvorane iznosi:

 - za trening klubova, rekreativnih skupina i utakmica/natjecanja – 250 kn/h,

- polovinu dvorane iznajmljujemo po cijeni 250 kn/h . U slučaju da dva korisnika u isto vrijeme koriste dvoranu cijena se pojedinom korisniku umanjuje za 50%,

- u najam se daju i klasične učionice sa projektorom po cijeni od 100,00 kn/h,

- cjelodnevni najam dvorane iznosi 2.500,00 kn.

**- plaćanje:** mjesečno unaprijed do desetog u mjesecu.

6.

Prijavitelj na ovaj poziv može zatražiti i umanjenje cijene korištenja dvorane ili besplatno korištenje dvorane ukoliko se radi o udruzi ili klubu u kojoj su članovi učenici OŠ Ante Kovačića ili udruge i klubovi od ineteresa za Općinu Mariju Goricu. Prednost u odabiru termina korištenja imaju korisnici koji plaćaju punu cijenu korištenja dvorane i oni koji unajmljuju termine na duži period.

7.

Ovaj javni poziv otvoren je tijekom cijele školske godine 2017./2018. počevši od dana objave javnog poziva na internetskim stranicama škole.

8.

Ponuda mora sadržavati:

- osobne podatke podnositelja prijave (naziv i punu adresu, OIB, ime i prezime osobe za kontakt te telefonski broj ponuditelja)

- vrstu aktivnosti

- željeni termin i trajanje termina

- popis osoba, članova kluba ili grupe koji će koristiti dvoranu i njihove OIB-e

- dokaz o ispunjavanju uvjeta iz čl.6 ovog javnog poziva ukoliko se radi o korisniku koji dvoranu želi koristiti besplatno ili uz umanjenje cijene.

9.

Rok podnošenja ponude je 15 dana prije planiranog početka korištenja dvorane, te se prije podnošenja prijave treba informirati o raspoloživosti termina.

10.

Ponude se dostavljaju na adresu škole: OŠ Ante Kovačića, Gorički trg 3, 10299 Marija Gorica, s naznakom „Za korištenje - najam termina u sportskoj dvorani i klasičnim učionicama“ ili elektroničkom poštom na: ured@os-akovacica-mgorica.skole.hr.

11.

O prihvaćanju prijave na javni poziv odlučuje ravnatelj škole u roku od 5 dana od dana primitka prijave.

Prigovor na Odluku ravnatelja podnosi se Školskom odboru u roku 3 dana od dana primitka iste.

12.

Prijavitelj čija je prijava prihvaćena sklapa sa Školom Ugovor o korištenju-najmu sportske dvorane sukladno uvjetima propisanima u ovom javnom pozivu, Kućnim redom i ostalim općim aktima poslovanja OŠ Ante Kovačića, Marija Gorica.

Ravnateljica

Antica Rajčić, prof.